alexandrainst/scandi-wiki huggingface dataset:
Gústi B

Ágúst Beinteinn Árnason (fæddur 12. desember  2001), betur þekktur sem Gústi B, er íslenskur tónlistarmaður, samfélagsmiðlastjarna, leikari og plötusnúður.

Hann lék í leiksýningum í Borgarleikhúsinu, Þjóðleikhúsinu og Gaflaraleikhúsinu. Hann fór einnig með hlutverk Míós í útvarpsleikritinu „Elsku Míó minn“.

Meðfram leikhússtörfunum birtist hann í kvikmyndum og þáttaröðum og má þar nefna Hraunið, Ungar, Sattu með þér og Hann. Árið 2018 gaf hann út lagið Veisla og síðar lagið Ís. Þessi lög fengu yfir 100.000 spilanir og árið 2019 hitaði Ágúst upp fyrir raftónlistar-dúóið Hare Squead og síðar meir fyrir dönsku rapparana Emil Stabil og Pattesutter árið 2020.

Í lok febrúar 2021 gaf Ágúst út lagið Fiðrildi ásamt tónlistarmyndbandi en myndbandið var frumsýnt á Vísi.

September 2021 hitti Gústi á Youtube-stjörnuna Logan Paul þegar hann heimsótti Ísland.

Gústi B hefur fengið yfir milljónir spilana samanlagt á myndböndin sín á samfélagsmiðlinum TikTok en þar frumsýndi hann refinn Gústa Jr., sem er gæludýr Gústa B.

Tilvísanir

Íslenskir tónlistarmenn
Íslenskir leikarar
Íslenskir plötusnúðar
Traðarfjöll

Traðarfjöll eru lág fjöll (rúmlega 200 metrar) skammt sunnan við Djúpavatn og Grænudyngju og vestan við Kleifarvatn á Reykjanesskaga . Ein eldstöð fannst sunnan í Traðarfjöllum. Í riti Jóns Jónssonar jarðfræðings, um jarðfræði Reykjanesskaga  er eldstöðvum á þessu svæði nokkuð lýst og hraunið nefnt Traðarhraun. Hann taldi þó réttara að nefna það Traðarfjallahraun.    

            

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          -22.090759277343754,
          63.914784508594614
        ]
      }
    }
  ]
}

Tilvísanir
Fjöll á Íslandi
Reykjanesskagi
Djúpavatn

Djúpavatn er stöðuvatn og er eitt þriggja stöðuvatna í móbergshryggjunum Vesturhálsi og Sveifluhálsi , að mestu með grunnvatni. Það er að hluta til eldgígur .  Ökuleiðin Djúpavatnsleið er kennd við vatnið.                                      

Úr vatninu rennur lækur sem um víðfemt graslendi sem nefnist Lækjarvellir.                                      

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          -63.921643,
          63.914784508594614
        ]
      }
    },
    {
      "type": "Feature",
      "properties": {},
      "geometry": {
        "type": "Point",
        "coordinates": [
          -22.093763351440433,
          63.92130340359161
        ]
      }
    }
  ]
}

Tilvísanir 
Stöðuvötn á Íslandi
Reykjanesskagi
Rannsóknarnefnd samgönguslysa

Rannsóknarnefnd samgönguslysa er ríkisstofnun sem sinnir rannsókn flugslysa, sjóslysa og umferðaslysa á Íslandi til að leiða í ljós orsakir samgönguslysa og samgönguatvika, en ekki að skipta sök eða ábyrgð. Markmiðið er að fækka slysum og auka öryggi í samgöngum með því að efla og bæta slysarannsóknir. Nefndin heyrir stjórnsýslulega undir Samgönguráðherra, en starfar sjálfstætt og óháð stjórnvöldum og öðrum rannsóknaraðilum, ákæruvaldi og dómstólum.

Saga 

Með lögum um rannsókn samgönguslysa nr. 18/2013 var starfsemi Rannsóknarnefndar flugslysa, Rannsóknarnefndar sjóslysa og Rannsóknarnefndar umferðarslysa sameinuð undir Rannsóknarnefnd samgönguslysa. Nefndirnar þrjár sameinaðar voru sameinaðar í eina sjö manna rannsóknarnefnd samgönguslysa.

Rannsókn nefndarinnar miðar eingöngu að því að leiða í ljós orsakir samgönguslysa og samgönguatvika, en ekki að skipta sök eða ábyrgð. Markmiðið er að draga úr hættu á sams konar slysum og atvikum og afleiðingum sambærilegra slysa.

Hjá Rannsóknarnefndinni starfa 7 manns, það er 6 rannsakendur og einn móttökuritari. Höfuðstöðvar hennar eru í húsi Flugbjörgunarsveitar Reykjavíkur að Flugvallarvegi 7, í Reykjavík.

Tenglar 

 Vefur Rannsóknarnefndar samgönguslysa]
 Lög um rannsókn samgönguslysa nr. 18 2013
 Reglugerð um störf rannsóknarnefndar samgönguslysa nr. 763/2013
 Lög um köfun nr. 81 /2018.
Skjálftahrinan á Reykjanesskaga 2021

Jarðskjálftahrina hófst 24. febrúar árið 2021 á Reykjanesskaga. Skjálfti upp á 5,7 skók svæðið í byrjun hennar og fannst hundruð kílómetra í burtu. Hlutir féllu úr hillum, grjóthrun í fjöllum, sprungur komu í gólf í Grindavík og í Suðurstrandaveg og maður fékk loftplötu í höfuðið. Skjálftarnir voru aðallega á svæðinu milli Keilis og Fagradalsfjalls. Jarðfræðingar fundu merki um óróapúls, þ.e. tíða skjálfta, sem bentu til þess að kvika væri að brjóta sér leið upp jarðskorpuna. Síðast gaus á svæðinu á 12.-13. öld; Krýsuvíkureldar og Reykjaneseldar. Kristín Jónsdóttir, fagstjóri náttúruvár Veðurstofu Íslands sagði hrinuna fordæmalausa . Hrinan hélt fram í miðjan mars og höfðu yfir 50.000 skjálftar mælst, þar á meðal tugir skjálfta 3–5 á Richter kvarðanum og 6 á bilinu 5–5,7.

Þann 19. mars hófst eldgos við Fagradalsfjall, þá minnkuðu jarðskjálftarnir.

Tengt efni
 Jarðskjálftar á Íslandi

Tilvísanir

2021
Jarðskjálftar á Íslandi
Reykjanesskagi
Lækjarvellir

Lækur sá er rennur úr Djúpavatni rennur um víðfeðmt graslendi er nefnist Lækjarvellir og myndar þannig vin í hrauneyðimörkinni sem umlykur vellina .                                       

                                      {
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          -22.08337783813477,
          63.92443495321653
        ]
      }
    }
  ]
}

Tilvísanir 
Reykjanesskagi
Sundacarpus

Sundacarpus amarus er tegund af barrtrjám í gagnviðarætt sem vex á Ástralíu og suðaustur Asíu (Indónesíu og Filippseyjum). Það er eina tegund sinnar ættkvíslar. Þetta er stórt tré, allt að 60m hátt.

Tilvísanir 

Gagnviðarætt
Microstrobos

Microstrobos er ættkvísl sígrænna runna frá hitabelti Ástralíu og Nýjasjálandi. Nokkurt flakk hefur verið á hvort tegundirnar teljast til ættkvíslarinnar, en eins og er munu þær teljast til Pherosphaera: Microstrobos niphophilus er Pherosphaera hookeriana, og Microstrobos fitzgeraldii er Pherosphaera fitzgeraldii.

Tilvísanir 	

Gagnviðarætt
Halocarpus

Halocarpus er ættkvísl sígrænna barrtrjáa og runna frá Nýja-Sjálandi.

Tegundir
Þrjár tegundir eru nú (júlí 2019) viðurkenndar:

Tilvísanir 	

Gagnviðarætt
Lepidothamnus

Lepidothamnus er ættkvísl sígrænna barrtrjáa og runna frá Nýja-Sjálandi og syðst í S-Ameríku. Tegundirnar eru þrjár.

Tilvísanir 	

Gagnviðarætt
Acmopyle

Acmopyle er ættkvísl sígrænna barrtrjáa og runna frá Nýju-Kaledóníu og Fídjíeyjum. Tegundirnar eru tvær.

Tilvísanir 	

Gagnviðarætt
Kosningar í Bandaríkjunum 1996

Kosningar í Bandaríkjunum fóru fram þann 5. nóvember árið 1996.
 Forsetakosningar í Bandaríkjunum 1996
 Öldungadeildarkosningar í Bandaríkjunum 1996
 Fulltrúadeildarkosningar í Bandaríkjunum 1996
 Fylkisstjórakosningar í Bandaríkjunum 1996

 
1996
1996
Kosningar í Bandaríkjunum 1992

Kosningar í Bandaríkjunum fóru fram þann 3. nóvember árið 1992.
 Forsetakosningar í Bandaríkjunum 1992
 Öldungadeildarkosningar í Bandaríkjunum 1992
 Fulltrúadeildarkosningar í Bandaríkjunum 1992
 Fylkisstjórakosningar í Bandaríkjunum 1992

 
1992
1992
Hrollaugseyjar

Hrollaugseyjar eru þrjár eyjar austur af Breiðamerkursandi, væntanlega nefndar eftir Hrollaug Rögnvaldssyni hálfbróður Göngu-Hrólfs. Á austustu eyjunni sem jafnframt er sú stærsta er viti byggður árið 1954.

Eyjar við Ísland
Suðausturland
Loughborough

Loughborough () er borg eða bær í Leicestershire, Englandi og er annað stærsta þéttbýlið þar. Um 68.000 bjuggu þar árið 2019. Loughborough-háskóli er þar. Leicester, Nottingham og Derby eru nálægar borgir. Austur-Miðlandaflugvöllur er einnig í grenndinni.

Leicestershire
Enrico Letta

Enrico Letta (f. 20. ágúst 1966) er ítalskur stjórnmálamaður sem var forsætisráðherra Ítalíu frá apríl 2013 til febrúar 2014. Hann leiddi á þeim tíma þjóðstjórn miðvinstri- og miðhægriflokka. Frá mars 2021 hefur Letta verið leiðtogi ítalska Lýðræðisflokksins.

Letta hóf þátttöku í stjórnmálum árið 1998 þegar hann var útnefndur samfélagsráðherra í stjórn Massimo D'Alema. Hann gegndi því embætti til ársins 1999 en varð þá iðnaðar-, verslunar- og handverkaráðherra. Árið 2001 hætti hann ráðherrastörfum eftir að hann var kjörinn á neðri deild ítalska þingsins. Frá 2006 til 2008 var hann útnefndur ritari ráðherraráðsins. Árið 2007 var Letta meðal stofnmeðlima Lýðræðisflokksins og árið 2009 var hann kjörinn vararitari flokksins.

Eftir að enginn flokkur vann skýran sigur í þingkosningum árið 2013 og flokksleiðtogar höfðu samið sín á milli fól Giorgio Napolitano forseti Letta að mynda þjóðstjórn Lýðræðisflokksins, hægriflokksins Þjóðar frelsisins og miðflokksins Scelta Civica til að takast á við þjóðfélagsvandamál Ítalíu í kjölfar alþjóðlegu fjármálakreppunnar. Eftir að flokkarnir komust að samkomulagi sagði Letta af sér sem vararitari Lýðræðisflokksins og var útnefndur forsætisráðherra Ítalíu þann 28. apríl 2013. Ríkisstjórn Letta reyndi að stuðla að efnahagsbata með því að gera fjármagnssamning við Evrópusambandið til að vinna bug á atvinnuleysi ungmenna. Letta hætti jafnframt ríkisfjármagni við stjórnmálaflokka, sem var talin tímamótaákvörðun í ítölskum stjórnmálum þar sem stjórnmálaflokkar höfðu um árabil reitt sig á fjármagn frá hinu opinbera.

Í nóvember árið 2013 reyndi Silvio Berlusconi, leiðtogi Þjóðar frelsisins, að draga stuðning flokksins við stjórn Letta til baka til þess að þröngva Letta úr embætti. Allir hægrisinnaðir ráðherrar stjórnarinnar ákváðu hins vegar að segja sig úr Þjóð frelsisins og stofna nýjan flokk til að styðja áframhaldandi stjórn Letta. Þrátt fyrir að þrauka þessa atlögu gegn sér veiktist staða Letta verulega við innanflokksdeilur í desember 2013 þegar Matteo Renzi var kjörinn ritari Lýðræðisflokksins. Þann 13. febrúar árið 2014 skoraði Renzi formlega Letta á hólm um forsætisráðherræmbættið. Letta glataði fljótt stuðningi kollega sinna og sagði af sér sem forsætisráðherra þann 22. febrúar. 

Eftir afsögn sína hætti Letta um skeið þátttöku í stjórnmálum og gerðist skólameistari Alþjóðasamskiptaskólans við Sciences Po í París. Í mars árið 2021 sagði Nicola Zingaretti, ritari Lýðræðisflokksins, af sér eftir að hafa fallið fyrir vantrauststillögu flokksforystunnar. Leiðtoganefnd Lýðræðisflokksins hvatti Letta til að sækjast eftir embættinu og eftir umhugsun tilkynnti Letta að hann myndi snúa aftur til Ítalíu til að gefa kost á sér. Þann 14. mars 2021 var hann sjálfkjörinn nýr ritari flokksins af framkvæmdastjórn hans.

Tilvísanir

Forsætisráðherrar Ítalíu
Phyllocladus

Phyllocladus er ættkvísl. sígrænna barrtrjáa og runna frá Nýju-Sjálandi, Tasmaníu, Malesíu  og Filippseyjum. Tegundirnar eru 4-5.

Tilvísanir 	

Gagnviðarætt
Prumnopitys

Prumnopitys er ættkvísl sígrænna barrtrjáa beggja vegna við Kyrrahafið (frá Ástralíu til S-Ameríku). Tegundirnar eru níu.

Tilvísanir 	

Gagnviðarætt
Sýslur í Connecticut

Sýslur í Connecticut eru 8 talsins.

Listi 

Connecticut
 
Connecticut
Sýslur í Maryland

Sýslur í Maryland eru 23 talsins. Það er ennfremur ein sjálfstæð borg.

Listi

Sýslur

Sjálfstæðar borgir 

Maryland
 
Maryland
Musterishæðin

Musterishæðin er nokkurs konar upphækkað torg fyrir ofan vestur musterisvegginn í Jerúsalem, þar voru tvö musteri gyðingdóms til forna staðsett. Hæðin er jafnfram eitt helgasta svæði Íslams, á eftir Mekka og Medína, og hefur verið  miðpunktur deilna og spennu í árhundruðir. Í dag heyrir hæðin undir Ísraelsríki en er undir stjórnPalestínumanna (Wagf). Gyðingum ásamt fólki utan Íslam er heimilt að heimsækja svæðið en gyðinglegar bænir eru þar bannaðar ,ekki eru allir hlynntir stjórn Múslima yfir hæðinni. Oft hefur komið til ofbeldis á hæðinni og hafa ísraelskar hersveitir takmarkað aðgang að svæðinu þegar ástandið hefur verið eldfimt.

Mikilvægi hæðarinnar fyrir Gyðingdóm
Mustestinhæðin eða Har Habayit eins og skrifað er á hebresku er að jafnaði sögð vera hæðin þar sem Abraham sýndi Guði hollustu sína með því að fara með son sinn Ísak upp á hæðina til fórnar Guði. Hæðin er einnig staður beggja mustera gyðinga, hið fyrra var reist af Salómon konungi og var lagt í rúst á herleiðingartímabilinu 586 f.kr, þegar Babylóníumenn réðust inn í Ísrael. Seinna musterið var reist á sjöttu öld f.kr og stóð á hæðinni í nærri 600 ár eða þar til það var lagt í rúst 70 e.kr af Rómverjum og Ísraelsmenn voru gerði brottrækir í kjölfarið. Gyðingar syrgja enn þann dag í dag eyðileggingu musteranna á föstunni Tisha B´av. Samkvæmt gyðinglegum hefðum mun þriðja musterið vera reist þegar Messías birtist.

Mikilvægi hæðarinnar fyrir Íslam
Musterishæðin eða Al Aksa (المغرب الأقصى) er nefn í Kóraninum þar sem hún birtist Múhameð í sýn. Al Aksa þýðir „fjarlægur staður“ og vísar til landfræðilegrar staðsetningar langt frá Mekka. Iðulega er vísað til Al Aksa sem þriðja helgasta stað Islam, á eftir Mekka og Medína. Talið er að núverandi moskan sé byggð á þeim stað þar sem Salómon konungur hafi byggt sér glæsilega höll sunnan við musterið. Al Aksa-moskan var byggð á bilinu 709 - 715 e.kr Í gegnum árin hefur moskan orðið fyrir skemmdum af völdum jarðskjálfta en jafnharðan verið endurreist. Nokkrar áberandi súlur austan við hvelfingunar eru hluti af upprunalegu moskunni sem hafa varðveist í gegnum tíðina.

Musterisriddarar 
Eftir að kristnir hermenn náðu Jerúsalem undir sitt vald í fyrstu krossferðinni árið 1099 hófu pílagrímar för sína frá Evrópu til landsins helga. Margir þeirra urðu ræningjum að bráð á leið sinni, voru rændir og myrtir á leið um landsvæði undir stjórn múslima. Í kringum árið 1118 setti franskur riddari, Hugues de Payens, saman hernaðarreglu sem hann kallaði hinu fátæku hermenn Krists og musteris Salómon en seinna urðu þeir þekktir sem Musterisriddararnir. Þeir nutu stuðnings Baldvins II, konungs Jerúsalems og settu upp höfuðstöðvar sínar á hinni helgu hæð, musterishæðinni, þaðan er nafn reglunnar komið og hétu þeir að vernda kristna menn í Jerúsalem.

Tilvísanir

Jerúsalem
Dacrycarpus

Dacrycarpus er ættkvísl sígrænna barrtrjáa og runna frá suðvestan við Kyrrahaf (Nýju-Kaledóníu til suður Kína).

Tegundir

Tilvísanir 	

Gagnviðarætt
Falcatifolium

Falcatifolium er ættkvísl sígrænna barrtrjáa og runna frá Nýju-Kaledóníu til Filippseyja. Tegundirnar eru sex. Falcatifolium taxoides er eini hýsill einu sníkju-barrtrjártegundarinnar: Parasitaxus usta.

Tilvísanir 	

Gagnviðarætt
Afrocarpus

Afrocarpus er ættkvísl sígrænna barrtrjáa og runna frá Afríku og nærliggjandi eyjum (t.d. Madagaskar). Tegundirnar eru tvær til sex.

Tilvísanir 	

Gagnviðarætt
Sýslur í Virginíu

Sýslur í Virginíu eru 95 talsins. Það eru ennfremur 38 sjálfstæðar borgir.

Listi

Sýslur

Sjálfstæðar borgir 

Virginía
 
Virginía
Måneskin

Måneskin er ítölsk hljómsveit sem varð fræg eftir að hafa lent í öðru sæti í ítalska X-Factor árið 2017. Nafnið er danska fyrir „tunglsljós“.

Bassistinn er Victoria De Angelis, gítaristinn er Thomas Raggi, trommarinn er Ethan Torchio og söngvarinn er Damiano David. Hljómsveitin vann Söngvakeppni evrópskra sjónvarpsstöðva 2021 með laginu sínu „Zitti e buoni“.

Ferill 
Meðlimir hljómsveitarinnar hittust þegar þau voru í menntaskóla. Árið 2016 þurfti hljómsveitin að velja nafn til þess að geta tekið þátt í keppninni Pulse - High School Band Contest. Móðurmál De Angelis er danska, og hún stakk upp á nokkrum dönskum orðum. Måneskin var eitt þeirra og tóku þau þátt undir því nafni, og hefur það haldist síðan. Í desember 2017 lenti sveitin í öðru sæti í ítalska X Factor. Fyrsta breiðskífa þeirra, Il ballo della vita, var gefin út 26. október 2018. Myndbandið af söngnum og smáskífunni „Torna a casa“ hefur fengið yfir 100 milljón áhorf á YouTube. Í byrjun mars 2021 vann hljómsveitin Sanremo 2021 (71º Festival della Canzone Italiana di Sanremo 2021). Sigurvegarar þessarar hátíðar er boðið að taka þátt í Eurovision fyrir hönd Ítalíu, sem Måneskin gerði. Måneskin keppti í aðalkeppninni þann 22. maí 2021 með laginu „Zitti e buoni“ og sigruðu með 524 stig. Síðan þá hefur hljómsveitin hlotið mikilla vinsælda um allan heim. Þar á meðal hefur hún komið fram hjá Jimmy Fallon (The Tonight Show Starring Jimmy Fallon) og Ellen DeGeneres (The Ellen DeGeneres Show).

Breiðskífur 

 Il ballo della vita (2018)
 Teatro d'ira: Vol. I (2021)

Tilvísanir 

Ítalskar hljómsveitir
Þátttakendur í söngvakeppni evrópskra sjónvarpsstöðva
Ristilpokar

Ristilpokar eru litlir vasar eða pokar som myndast á þarminum. Þeir eru um 5-10mm stórir. Flestir eru einkennalausir en um 10-20% fá ristilpokabólgu.

Orsakir 
Orsökin er enn óþekkt en talið er að vestrænt fæði með minni trefjum sé hluti af orsökinni.

Einkenni 
Kviðverkir oftast í neðri hluta kviðar ásamt hita og breyttu hægðamynstri (niðurgangur eða harðlífi). Einkenni geta verið væg en í alvarlegum tilfellum þróast lífhimnubólga.

Meðferð 
Ristilpokabólga án fylgikvilla er oftast meðhöndluð með föstu eða fljótandi fæði og í vissum tilvikum sýklyfjum. Ef bólgan er alvarleg getur þurft á aðgerða að halda. 

Meltingarsjúkdómar
Turul (madár)

Turul er goðsögulegur ránfugl, aðallega sýndur sem haukur eða fálki, í ungverskum menningu og þjóðartákn Ungverja .

Uppruni Turul 

Turul er líklega stór fálki og uppruni orðsins er talin vera tyrkneskur ( Clauson 1972: 472.  ) ( Róna-Tas o.fl. 2011: 2: 954-56)  ) „ toġrïl“ eða orðið „ toğrul“ þýðir meðal ránfugl til stór ránfugl úr fjölskyldunni Accipitridae,  svölugleða .  Ungverska orðið Sólyom þýðir fálki, það eru þrjú forn orð í ungversku sem lýsa mismunandi tegundum af fálka: kerecsen [Greek κερχνηίς] ( Saker Falcon ), zongor [tyrkneska sungur = fálki ] og turul.

Í Ungverskri hefð það er talið að orðið Tulul komi frá ættartákni sem notað var á 9. og 10. öld af "húsi" Árpád . 

Goðsögnin um Emese, kemur fram í Gesta Hungarorum og Chronicon Pictum, þar kemur turul til Emese í draumi, þegar hún var þegar ólétt og upplýsti hana um að hún væri með framtíðar konung undir belti.  Í eldri bókmenntum er talið að hún hafi orðið ólétt í drauminum eftir Turul, sögusagnirnar eru óljósar  Hverju sem líður þá er hlutverk Turul að vernda barn Emses,  Álmos framtíðar kóngi Ungverjalands. Seinna meir kemur Turul fram í draumi leiðtoga Ungverja, þar sem ernir (taldir tákna Pechenegs ) ráðast á hesta þeirra og Turul kemur og bjargaði þeim.

Það er einnig sagt að goðsagnakenndi fuglinn Turul sé upphaflegur fugl Ungverja, sem kom með þeim frá Mið-Asíu.  Sagan segir að árið 896 e.Kr. hafi Tutul fellt sverð niður þar sem Búdapest stendur nú í dag, Ungverjar tóku þetta sem tákn um að þetta ætti eftir að verða heimaland Ungverja.

Nútíma notkun 

Nú í dag prýðir Turul skjaldarmerki ungverska varnarliðsins, miðstöðvar gegn hryðjuverkum og skrifstofu þjóðaröryggis .  

Það voru 3 stórar Turul-styttur, hver með 15 metra vænghafi, í Stór-Ungverjalandi (áður en landið hafði landamæri sín endurskipulagt með Trianon-sáttmálanum ). Síðasti af þremur stendur á fjalli nálægt Tatabánya í Ungverjalandi en hinum tveimur var eytt. Það er stærsta fuglastytta í Evrópu og stærsta bronsstyttan í Mið-Evrópu .  Eftir standa að minnsta kosti 195 Turul styttur í Ungverjalandi, svo og 48 í Rúmeníu (32 í Transsylvaníu og 16 í Partium ), 8 í Slóvakíu, 7 í Serbíu, 5 í Úkraínu, 1 í Austurríki . Einn sá síðast setti upp, frá as of 29 September 2012  , á degi Michaels erkiengils, er í Ópusztaszer þjóðminjagarðinum í Ungverjalandi. 

Sum af frímerkjum konungsríkisins Ungverjalands sem gefin voru út eftir 1900 eru með Turul.

Öfgahægri stjórnmál 
Um 20. og 21. aldar, Turul hefur verið tengd við fjölda fasista og öfga-hægri hugmyndafræði. Sérstaklega áberandi dæmi um þetta er Turul samtökin ( Turul Szövetség ). Samtökin stutt andsemitíska stefnu ss tilkomu Meter nullus, lögum sem hafa bannað gyðinga nemendum frá námi í háskólum, og hafði náin tengsl við Arrow Cross aðila .  Túrúlinn er ennþá vinsælt tákn í nútímastefnu til hægri.  Sem slík er notkun þess enn umdeild, og margir halda því fram að hún sé tákn haturs og þjóðarmorðs, en aðrir halda því fram að nota beri fortíð hennar í þágu sögulegrar þýðingar.

Sjá einnig 

 Skjaldarmerki og fáni Transylvaníu
 Þjóðtákn Ungverjalands
 Konrul
 Þrefaldur örn
 Tughril

Tilvísanir

Ytri tenglar
The Hu

The Hu er mongólsk þjóðlagarokkhljómsveit stofnuð 2016. Með barkarsöng og þjóðlegum hlóðfærum (Morin khuur og Tovshuur), nefnir hljómsveitin stíl sinn "hunnu rokk", hu eftir fornu Tyrknesk/mongólsku veldi: Húnum einnig þekkt sem Xiongnu í austrænni menningu. Sumir textar hljómsveitarinnar eru með fornum mongólskum stríðsöskrum og ljóðum.

Meðlimir

Stofnmeðlimir
Galbadrakh Tsendbaatar eða "Gala" – morin khuur (mongólskur gítar), barkarsöngur (2016–nú)
Nyamjantsan Galsanjamts eða "Jaya" – tumur hhuur, tsuur, barkarsöngur (2016–present)
Enkhsaikhan Batjargal eða "Enkush" – morin khuur ("hestshaus" gítar), barkarsöngur (2016–nú)
Temuulen Naranbaatar eða "Temka" – tovshuur (mongólskur gítar), bakraddir (2016–nú)

Túra meðlimir
 Jambaldorj Ayush eða "Jamba" – gítar, bakraddir (2019–nú)
 Nyamdavaa Byambaa eða "Davaa" – bassi, bakraddir (2020–nú)
 Unumunkh Maralkhuu eða "Ono" – ásláttarhljóðfæri, tumur khuur, bakraddir (2019–nú)
 Odbayar Gantumur eða "Odko" – trommur (2019–nú)

Fyrrum túra mmeðlimir
 Batkhuu Batbayar eða "Batkhuu" – bass, bakraddir (túrar) (2019–2020)

Útgefin tónlist

Stúdíó albúm
 The Gereg (2019)

Smáskífur
 Yuve Yuve Yu (2018)
 Wolf Totem (2018)
 Shoog Shoog (2019)
 The Gereg (2019)
 Sad but True cover (2021)

Tilvísanir

Tenglar 

Mongólskar þungarokks hljómsveitir
Þjóðlagarokks hljómsveitir
Metsatöll

Metsatöll (úr eistnesku – 'skógur' og töll – 'fjórfætt vera', notað í vestur Eistlandi um "úlf" eða "varúlfur") er eistnesk þjóðlagaþungarokkshljómsveit stofnuð 1999. Hljómsveitin hefur verið undir áhrifum frá mörgum öðrum, t.d. Garmarna, Stille Volk og Veljo Tormis. Mikið af efni þeirra er byggt á sjálfstæðisbáráttu Eistlendinga á 13du og 14du öld.

Meðlimir

Current members
 Markus "Rabapagan" Teeäär – söngur, rythma gítar (1999–nú)
 Lauri "Varulven" Õunapuu – gítar, söngur, þjóðleg hljóðfæri (1999–nú)
 Raivo "KuriRaivo" Piirsalu – bassi, bakraddir, kontrabassi (2000–nú)
 Tõnis Noevere – trommur, bakraddir (2017–nú)

Fyrrum meðlimir
 Silver "Factor" Rattasepp – trommur, bakraddir (1999–2004)
 Andrus Tins – bassi, bakraddir (1999–2000)
 Marko Atso – trommur, bakraddir (2004–2017)

Tónlistarútgáfa

Stúdíó albúm
 Hiiekoda (2004)
 Terast Mis Hangund Me Hinge 10218 (2005)
 Iivakivi (2008)
 Äio (2010)
 Ulg (2011)
 Karjajuht (2014)
 Vana Jutuvestja Laulud (2016) (16 track compilation)
 Katk Kutsariks (2019)

Tilvísanir

Tenglar 

 Official Site
 Metsatöll discography at MusicBrainz

Eistneskar þungarokkshljómsveitir
Þjóðlagarokk
Accrington

Accrington er borg í Lancashire, Englandi, 6 km austur af Blackburn og 10 km vestur af Burnley. Íbúar eru um 35.000 (2011). Í daglegu máli er Accy. Accrington kann að þýða akarn og tún, þ.e. akarnsbær.

Accringron var miðstöð bómullar og vefnaðar og er þekkt fyrir múrsteinagerð sína. Accrington NORI, þykkustu múrseinar heims voru notaðir í byggingar eins og Empire State og Blackpool-turninn. 

Accrington Stanley F.C. er knattspyrnulið borgarinnar.

Lancashire
Borgir á Englandi
Meðgöngueitrun

Meðgöngueitrun (pre-eclampsia) er meðgöngutengdur sjúkdómur sem einkennist af nýtilkomnum háþrýstingi ásamt einkennum líffæraskemmda eftir 20 vikna meðgöngu. Tíðni meðgöngueitrunar er um 3-5% allra þungana á heimsvísu og sjúkdómurinn er enn meðal algengustu orsaka mæðradauða í heiminum. 

  Konur í yfirþyngd, eldri mæður og frumbyrjur eru í aukinni áhættu á að þróa með sér sjúkdóminn en mest er áhættan hjá konum sem fengið hafa háþrýstingssjúkdóm á fyrri meðgöngu, eru með krónískan háþrýsting eða þjáist af  krónískum sjúkdómi s.s. nýrnasjúkdómi, sykursýki eða sjálfsofnæmissjúkdómi. Konur sem fengið hafa meðgöngueitrun eru í aukinni hættu á að þróa með sér hjarta og æðasjúkdóma síðar á ævinni.

Tilvísanir

Sjúkdómar